Vanja Matujec
<s>Vanja Matujec (Zagreb, 15. kolovoza 1962.), hrvatska je kazališna, televizijska i filmska glumica.</s>

<s>Životopis  
Diplomirala na ADU, od 1989. godine članica Drame HNK u Zagrebu, gdje ostvaruje zapažene uloge: Essie («Đavolov učenik», B. Shaw), Sokolica («Osman», I. Gundulić), Liza («Iluzija», Racine), Rosina («Trilogija o ljetovanju», C. Goldoni), Stela («Tramvaj zvan čežnja», T. Williams)..</s><s>Na Dubrovačkim ljetnim igrama 2004. godine režirala prema vlastitom tekstu predstavu «Otok na kojem je vrijeme stalo».</s>

<s>Glumi u gotovo svim zagrebačkim kazalištima, ponajviše u Teatru ITD, a jednu sezonu provodi putujući s Teatrom u gostima.</s><s>Dobitnica rektorove nagrade i nagrade na Danima satire za najbolje ostvarenje sezone 92/93, nagrade Mila Dimitrijević, a nagrađena je i na 3. festivalu glumca.</s>

<s>Osnivač je glumačke družine Auzvinkl, autorica multimedijalnog teksta «Alisa iz kompjutera».</s><s>Najvećim životnim uspjehom smatra usklađenost obiteljskog života i karijere.</s>

<s>Nagrade</s>

<s>Rektorova nagrada,
Nagrada za glumačke vrijednosti koje je nagovijestila u predstavi C. Censija i M. Brljevića Greatest Hits u izvedbi Scene SKUC iz Zagreba, 1985.;
Nagrada Mila Dimitrijević za ulogu Sokolice u Osmanu Ivana Gundulića i izvedbi HNK u Zagrebu, 1993.;
Nagrada na Festivalu glumca u Vinkovcima za ulogu Doroteje u predstavi Intima prema stripovima Julesa Feiffera, 1996.;
Nagrada Mila Dimitrijević za ulogu Erne u predstavi Kazimir i Karolina Ödöna von Horvátha i ulogu kraljice Beje u predstavi Kralj umire Eugenea Ionescoa, u izvedbi Drame HNK u Zagrebu, 2004.</s>

<s>Filmografija</s>

<s>Televizijske uloge 
 Crno-bijeli svijet kao vozačica (2015.)
 Stipe u gostima kao Jagoda (2009.)
 Zakon! kao Milena (2009.)
 Hitna 94 kao Suzana (2008.)
 Zabranjena ljubav kao Biserka Lončar (2004.-2007.)
 Tražim srodnu dušu (1990.)</s>

<s>Filmske uloge  
 Šuma summarum kao Iva (2010.)
 Armin kao Majka (2007.)
 Ruka na ramenu kao Marina (1997.)
 Brod (1992.)
 Stela kao Ivanka (1990.)
 Tražim srodnu dušu  (1990.)
 Nježne prevare (1988.)
 Kad ftičeki popevleju (1988.)
 Rasprodaja kao djevojka (1988.)
 Kanarinčeva ljubovca (1988.)
 Eksperiment profesora Hinčića (1988.)
 Čovjek koji je volio sprovode (1987.)
 Marjuča ili smrt kao Iva (1987.)
 Kako preživjeti do prvog kao Ankica (1986.)
 Obećana zemlja (1986.)
 Ambasador kao pjevačica rock sastava (1984.)</s>

<s>Vanjske veze</s>

<s>Hrvatske filmske glumice
Hrvatske televizijske glumice
Hrvatske kazališne glumice
Biografije, Zagreb</s>

